Source: https://www.enviro.sk/33/vyhlaska-c-371-2015-z-z-vyhlaska-ministerstva-zivotneho-prostredia-slovenskej-republiky-ktorou-sa-vykonavaju-niektore-ustanovenia-zakona-o-odpadoch-uniqueidmRRWSbk196FPkyDafLfWAJBsmTCABFprtVqAsgqRTIqewL8P74u3GAIP68xSfA-X/?serp=1&version_year=2019&uri_view_type=18
Timestamp: 2019-03-18 20:39:48+00:00
Document Index: 3560290

Matched Legal Cases: ['§ 105', '§ 9', '§ 2', '§ 10', '§ 2', '§ 3', '§ 17', '§ 10', '§ 11', '§ 11', '§ 11', '§ 15', '§ 21', '§ 97', '§ 97', '§ 97', '§ 22', '§ 22', '§ 97', '§ 97', '§ 135', '§ 97', '§ 14', '§ 26', '§ 97', 'súd ', '§ 113', 'súd ', '§ 21', '§ 27', '§ 14', '§ 14', '§ 25', '§ 97', '§ 5', '§ 113', '§ 24', '§ 21', '§ 32', '§ 14']

11.3.2019, Mgr. Mária Sadloňová a Mag. Annamária Tóthová, Dvořák Hager & Partners advokátska kancelária, s. r. o.; doc. JUDr. Boris Balog, PhD., Zdroj: Verlag Dashöfer
Mgr. Mária Sadloňová a Mag. Annamária Tóthová, Dvořák Hager & Partners advokátska kancelária, s. r. o.; doc. JUDr. Boris Balog, PhD.
(ďalej „vyhláška”)
Vyhlášku vydáva Ministerstvo životného prostredia Slovenskej republiky (ďalej „Ministerstvo”) na základe zmocnenia zakotveného v ustanovení § 105 ods. 3 písm. a), d), o), q), r), s), t), u), v), w) a x) zákona č. 79/2015 Z. z. zákon o odpadoch a o zmene a doplnení niektorých zákonov (ďalej „zákon o odpadoch”). V zmysle týchto ustanovení zákona o odpadoch vydá Ministerstvo všeobecne záväzný právny predpis, ktorým ustanoví podrobnosti v súvislosti s niektorými otázkami upravenými zákonom o odpadoch. Predmet vyhlášky pozostáva z viacerých, relatívne samostatných celkov.
programom predchádzania vzniku odpadu
Program odpadového hospodárstva (ďalej len „program”) je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva a ktorý má vo všeobecnosti obsahovať:
Náležitosti programu Slovenskej republiky upravuje zákon o odpadoch v ustanovení § 9 ods. 2 a 3 NZO. Detailná úprava je zakotvená v ustanovení § 2 ods. 1 a 3 ods. 1 vyhlášky a zároveň v prílohe č. 1 vyhlášky.
Náležitosti programu obce upravuje zákon o odpadoch v jeho ustanovení § 10 ods. 2 a 3 NZO. Vyhláška zakotvuje náležitosti v ustanovení § 2 ods. 3 a § 3 ods. 3 a prílohe č. 3 vyhlášky.
Osnova programu obce zakotvená vo vyhláške sa čiastočne líši od programu Slovenskej republiky a kraja, keď navyše obsahuje ešte tzv. časť „INÉ” a prílohovú časť.
Časť „INÉ” obsahuje údaje o spracovateľovi údajov a prílohová časť obsahuje rozhodnutia správnych orgánov vydané v obci vo veci odpadov a protokoly o vykonaných kontrolách vo veciach odpadového hospodárstva.
Vo zvyšnom rozsahu sa vyhláška venuje už iba zhromažďovaniu a skladovaniu nebezpečných odpadov.
V súlade s ustanovením § 17 ods. 1 písm. j) NZO, upravuje vyhláška v prílohe č. 8 vzor potvrdenia, ktoré je povinný vydať prevádzkovateľ zariadenia na zneškodňovanie použitých polychlórovaných bifenylov držiteľovi týchto odpadov.
Vo vzťahu k prevádzkovej dokumentácii úložiska dočasného uskladnenia ortuti sa vyššie uvedené požiadavky vo veci prevádzkovej dokumentácie nepoužijú, keďže v tomto prípade upravuje vyhláška v ustanovení § 10 ods. 12 až 14 NZO osobitnú úpravu.
Zariadenie na zhodnocovanie biologicky rozložiteľného odpadu sa zriaďuje na mieste, ktoré je bezpečne vzdialené od povrchových vôd, zdrojov pitnej vody, zdrojov liečivých vôd a prírodných minerálnych vôd a ich ochranných pásiem a nachádza sa mimo trvalo zamokrených pozemkov a inundačných území.
Pri kompostovaní biologicky rozložiteľného odpadu je potrebné dodržiavať všeobecné podmienky uvedené v ustanovení § 11 ods. 10 až 13vyhlášky. Podmienky spojené s prevádzkou tzv. malej kompostárne (§ 11 ods. 4vyhlášky) sú uvedené v ustanovení § 11 ods. 13 až 17vyhlášky.
Pre účely špecifikácie pojmu „priemerných skutočne zazmluvnených nákladov”, je potrebné zohľadniť aj úpravu obsiahnutú v ustanovení § 15 ods. 2 a 3 vyhlášky.
Čo sa týka žiadosti o predĺženie týchto súhlasov, vyhláška obsahuje osobitnú úpravu uvedenú v ustanovení § 21 ods. 3 a 4 vyhlášky. Pri predĺžení platnosti súhlasov treba dbať na dikciu ustanovenia § 97 ods. 17 NZO, podľa ktorého platnosť súhlasu možno predĺžiť iba v prípade, ak sa žiadosť o predĺženie súhlasu doručí príslušnému orgánu štátnej správy odpadového hospodárstva najneskôr tri mesiace pred skončením platnosti súhlasu. V prípade, ak by sa uvedená lehota nestihla, bude potrebné podať novú žiadosť o udelenie súhlasu. Uvedená podmienka sa vzťahuje na predĺženia všetkých súhlasov podľa ustanovenia § 97 ods. 1 NZO.
Žiadosť o súhlas na prevádzkovanie zariadenia na zber odpadov a zberného dvora je potrebné podať iba v prípade, ak príslušnému zariadeniu už nebol udelený súhlas na prevádzku zariadenia na zneškodňovanie alebo zhodnocovanie odpadov podľa ustanovenia § 97 ods. 1 písm. a) a c) NZO (pozri výklad k bodu 19 vyššie).
Vyhláška síce neupravuje vzor žiadosti, v ustanovení § 22 ods. 1 a 2Vyhlášky sú však upravené povinné obsahové náležitosti, ktoré treba do žiadosti uviesť, vrátane príloh. Ak je predmetom žiadosti súhlas na zber starých vozidiel, elektroodpadu alebo použitých batérií a akumulátorov, musia byť súčasťou žiadosti aj osobitné náležitosti upravené v § 22 ods. 3, 4, resp. 5 vyhlášky.
Na základe ustanovenia § 97 ods. 1 písm. e) NZO, každé zariadenie na zneškodňovanie alebo zhodnocovanie odpadov, vrátane mobilných zariadení na zhodnocovanie alebo zneškodňovanie odpadov, musí mať udelený súhlas na vydanie prevádzkového poriadku. Na rozdiel od predchádzajúceho zákona o odpadoch, zákon o odpadoch vyžaduje súhlas na vydanie prevádzkového poriadku bez ohľadu na kategóriu zneškodňovaného alebo zhodnocovaného odpadu.
- identifikačné údaje žiadateľa,
- dátum začatia prevádzky,
- návrh prevádzkového poriadku,
- sídlo zariadenia na nakladanie s odpadom, ktorého sa prevádzkový poriadok týka (okrem prevádzkového poriadku mobilného zariadenia).
oprávnenie na nakladanie s nebezpečnými odpadmi je súčasťou súhlasu podľa iných ustanovení § 97 ods. 1 NZO, a
Z prechodných ustanovení zákona o odpadoch vyplýva, že na pôvodcu vykonávajúceho činnosť, na ktorú sa podľa zákona o odpadoch vyžaduje súhlas na zhromažďovanie nebezpečných odpadov u pôvodcu, sa ustanovenie § 135 ods. 17 NZO nevzťahuje. Takýto pôvodca odpadov je oprávnený na výkon uvedenej činnosti, pokiaľ je povolenie tejto činnosti súčasťou platného súhlasu, ktorý mu bol vydaný podľa doterajších predpisov na nakladanie s nebezpečnými odpadmi vrátane ich prepravy. V prípade zmeny alebo predlžovania takéhoto súhlasu vykoná okresný úrad aj jeho zmenu spočívajúcu v úprave výrokovej časti rozhodnutia jej uvedením do súladu s § 97 ods. 1 písm. g) NZO.
Uvedenú žiadosť môže podať v zmysle ustanovenia § 14 ods. 1 písm. i) NZO iba pôvodca odpadu. Ostatní držitelia odpadu sú viazaní zákonným limitom, podľa ktorého môžu odpad zhromažďovať najdlhšie tri roky pred jeho zhodnotením alebo jeden rok pred jeho zneškodnením.
Žiadosť sa podáva na príslušnom okresnom úrade a pri jej vyhotovení sa treba riadiť náležitosťami a prílohami uvedenými v ustanovení § 26 ods. 1 a 2vyhlášky. Vzor žiadosti vyhláška neupravuje.
Súčasťou žiadosti by mal byť v zmysle ustanovenia § 97 ods. 15 NZO aj doklad, ktorým pôvodca preukáže, že na území Slovenskej republiky sa nenachádza vhodné zariadenie na zhodnotenie alebo zneškodnenie odpadu alebo je to pre pôvodcu odpadu z kapacitných dôvodov hospodárne.
Súhlas na zhodnocovanie alebo zneškodňovanie odpadov mobilným zariadením udeľuje okresný súd v sídle kraja. V zmysle ustanovenia § 113 ods. 7 NZOsa príslušný okresný súd v sídle kraja určí podľa sídla, resp. miesta podnikania žiadateľa.
Žiadosť o predĺženie platnosti súhlasu musí obsahovať náležitosti uvedené v § 21 ods. 3 písm. a), c) až e) vyhlášky, ako aj v § 27 ods. 2 vyhlášky.
Prílohou žiadosti podľa odseku 2 je aj kópia súhlasu a kópia zmien súhlasov, ak boli vydané, na ktorých základe sa činnosť vykonáva v čase podania žiadosti a zmluvy na zabezpečenie následného spôsobu zhodnotenia a zneškodnenia odpadu, ktorý sa v zariadení zhodnocuje alebo zneškodňuje, ak nejde o jeho konečné zhodnotenie alebo zneškodnenie.
Prostredníctvom tohto súhlasu je možné získať výnimku z pravidla, podľa ktorého je držiteľ odpadu povinný zhromažďovať odpady vytriedené podľa druhov odpadov (§ 14 ods. 1 písm. b) NZO), ako aj pravidla, že držiteľ odpadu je povinný zhromažďovať oddelene nebezpečné odpady podľa ich druhov (§ 14 ods. 1 písm. c) NZO).
Uvedená výnimka vychádza tiež z ustanovenia § 25 ods. 2 NZO.
Okresný úrad môže v danom prípade požadovať aj predloženie odborného posudku podľa prílohy č. 22 vyhlášky, ak vzhľadom na následný spôsob zhodnocovania alebo zneškodňovania odpadov nie je triedenie a oddelené zhromažďovanie možné alebo účelné podľa § 97 ods. 1 písm. i) NZO.
Napriek tomu, že prevádzkovanie skládky odpadov je v zmysle zákona o odpadoch prevádzkovaním zariadenia na zneškodňovanie odpadov (§ 5 ods. 3 NZO), žiadosť o súhlas na prevádzkovanie skládky odpadov musí mať podľa vyhlášky osobitné náležitosti v porovnaní s náležitosťami žiadosti o prevádzkovanie zariadenia na zneškodňovanie odpadov.
Podľa § 113 ods. 4 NZO je účastníkom konania aj obec, na území ktorej sa skládka nachádza, resp. plánuje umiestniť.
Podľa ustanovenia § 24 NZO je prevádzkovateľ skládky odpadov povinný počas prevádzky skládky odpadov vytvárať účelovú finančnú rezervu, ktorej prostriedky sa použijú na uzavretie, rekultiváciu, monitorovanie a zabezpečenie starostlivosti o skládku odpadov po jej uzavretí a na práce súvisiace s odvrátením havárie alebo obmedzením dôsledkov havárie hroziacej alebo vzniknutej po uzavretí skládky.
Žiadosť sa podáva príslušnému okresnému úradu. Náležitosti a prílohy žiadosti sú upravené v ustanovení § 21 ods. 1 písm. a), c) až h) a ods. 2tohto ustanovenia, ako aj v ustanovení § 32 ods. 1 vyhlášky. K žiadosti treba predložiť odborný posudok podľa prílohy č. 22 vyhlášky.
- Uloženie na skládku odpadov činnosťou D1 podľa prílohy č. 2 Zákona o odpadoch;
- Uloženie na skládku odpadov činnosťou D3 podľa prílohy č. 2 Zákona o odpadoch;
- Skladovanie pred použitím niektorej z činností D1 až D14 (okrem dočasného uloženia pred zberom na mieste vzniku) (činnosť D15 podľa prílohy č. 2 Zákona o odpadoch).
Súhlas možno udeliť iba na odpad vhodný na využitie v domácnosti podľa ustanovenia § 14 ods. 5 NZO, teda na odpad, ktorým je materiál, palivo alebo iná vec určená na konečnú spotrebu okrem nebezpečného odpadu, elektroodpadu, odpadových pneumatík a použitých batérií a akumulátorov. Konečnou spotrebou sa pritom rozumie spotreba, v dôsledku ktorej vznikne komunálny odpad.
Žiadosť o súhlas na to, že látka alebo vec sa považuje za vedľajší produkt, a nie za odpad, sa podáva na príslušnom okresnom úrade v sídle kraja a musí obsahovať náležitosti a prílohy uvedené v ustanovení §…